ଜୟନ୍ତୀ ରଥ  (ଜନ୍ମ: ୯ ଜୁଲାଇ ୧୯୬୦), ଜଣେ ଓଡ଼ିଆ ଗାଳ୍ପିକା  । ୧୯୯୬ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ  "ଶବ୍ଦ ଖେଳ"  ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ସେ ଓଡ଼ିଶା ସାହିତ୍ୟ ଏକାଡେମୀର ସଭାପତି ଓ ଓଡ଼ିଶା ରାଜ୍ୟ ସଂଗ୍ରହାଳୟରେ କ୍ୟୁରେଟର ଭାବରେ କାର୍ଯ୍ୟ କରିଛନ୍ତି । ବହୁ ପତ୍ରପତ୍ରିକାରେ ତାଙ୍କର ପ୍ରବନ୍ଧ ଓ ସ୍ତମ୍ଭ ପ୍ରକାଶ ପାଇଛି । ସେ ଅଷ୍ଟମ ଶ୍ରେଣୀରେ ପଢୁଥିବା ବେଳେ ସ୍କୁଲ ପତ୍ରିକାରେ ତାଙ୍କର ପ୍ରଥମ କବିତା ପ୍ରକାଶ ପାଇଥିଲା । ୧୯୮୪ରେ ତାଙ୍କର ପ୍ରଥମ ପୁସ୍ତକ ଯାତ୍ରାରମ୍ଭ ପ୍ରକାଶିତ ହୋଇଥିଲା । ଏଥିରେ ତାଙ୍କର ସହଲେଖିକା ଥିଲେ ବାନ୍ଧବୀ ସରିତା ସ୍ୱାଇଁ ।